Bradul de Crăciun a ajuns la Viena. A fost întâmpinat ca un semn al revenirii la normalitate, după atacul de duminică.
Bradul de Crăciun a ajuns în fața primăriei din Viena. Michael Ludwig, primarul Vienei: Bradul este un simbol frumos al optimismului. Bradul de la Viena are 30 metri înălțime și 200 de ani vechime.
Bradul de Crăciun a ajuns la Viena și a fost întâmpinat ca un semn al revenirii la normalitate, după atacul terorist de duminică.Ca în fiecare an, pomul a fost pus în fața grandioasei clădiri a primăriei. Aproape o oră s-au chinuit muncitorii să-l instaleze și să-l fixeze pe poziție. Urmează acum să fie montat sistemul de iluminat, globurile, beteala și restul decorațiunilor.Bradul de anul acesta este cel mai mare de până acum. Are 30 de metri înălțime și o vârstă de 200 de ani. Ca o paranteză, putem spune că Napoleon încă era în viață când copacul a prins primele rădăcini. Dar din cauza carantinelor și a restricțiilor de călătorii, bradul de la Viena va fi admirat de mai puțini turiști ca în alți ani.